text: 
  Farten ned
  
  EF's trafikministre har besluttet, at alle lastbiler fra 1. januar 
  1994 skal være udstyret med en fartbegrænser, så der maksimalt kan 
  køres med en topfart på 85 km/t.. For ejerne af Scania-lastbiler kan 
  en omstilling til at møde det kommende lovkrav klares for omkring en 
  " tusse ", idet Scania-bilernes EDC-motorer er forberedt via 
  elektronisk styret tilførsel af diesel.
  
  Kold MC-tur
  
  Shinji Kazama, 41-årig japaner, har som den første kørt på motorcykel 
  til Sydpolen. Tidligere har han gjort turen til Nordpolen  -  også på
   motorcykel. Det var i 1987. Denne gang tog det Kazama omkring en 
  måneds tid at krydse ind over iskalotten og nå sit polare mål. Han 
  blev kun forsinket et par dage. Japaneren blev ledsaget af en 
  bæltetrukket snemobil med forplejning og forsyninger. Han kørte 
  fortrinsvis om natten, når frosten gjorde det lettere at forcere 
  terrænet. Én gang måtte han have hjælp på den 2.000 km lange trip.
  
  
  
  